Kuswag Karnaval dankhaarheid | News24
Kuswag Karnaval dankhaarheid
Foto: verskaf Kuswag skop die nuwe kwartaal af met 'n Karnaval Dankie-sê diens.
KUSWAG Skool het Maandag die nuwe kwartaal afgeskop met 'n Karnaval Dankie-sê diens. Die negende Karnaval was 'n reuse sukses met wins wat alle verwagtinge oortref het en daarom is daar geen ander keuse as om dankie te sê vir ons Hemelse Vader vir goeie weer, geen ernstige beserings, verhoudings gebou en bande gesmee.
Dr Francois Neethling het die verhaal uit die Bybel gelees oor die 10 melaatse mans waarvan net een na Jesus teruggegaan het om dankie te sê nadat hulle almal genees is. Ons het soveel om voor dankbaar te wees buiten 'n suksesvolle Karnaval, soos goeie gesondheid, liefdevolle en belangstellende ouers, 'n skool met passievolle onderwysers en nog duisend ander seëninge elke dag.
Die leerders het na afloop van die verrigtinge die Kussiewagga gedoen met oorgawe. Linda Scholtz het hulle meegedeel dat ons volgende jaar die 10de Karnaval sal vier met 'n nuwe baadjie. Bespreek nou al die datum: Augustus 2016 Kuswag Karnaval.